राष्ट्रीय साधन एवं छात्रवृति परीक्षा में कोरियावास के दो छात्रों का चयन
राष्ट्रीयसाधन एवं छात्रवृति परीक्षा में राजकीय वरिष्ठ माध्यमिक विद्यालय कोरियावास के दो छात्रों का चयन हुआ है। उनकी इस उपलब्धि के लिए शुक्रवार को ग्राम पंचायत कोरियावास ने दोनों छात्रों को प्रशस्ति पत्र देकर उन्हें सम्मानित किया। साथ ही उनके शिक्षकों को भी बधाई दी।
विद्यालय के प्राचार्य सुधीर यादव ने बताया कि राष्ट्रीय स्तर की राष्ट्रीय साधन एवं छात्रवृत्ति परीक्षा अक्टूबर 2016 में सरस्वती वरिष्ठ माध्यमिक विद्यालय, नसीबपुर में आयोजित की गई थी। परीक्षा में उनके स्कूल की रवीना पुत्री रतनलाल तथा विकास पुत्र मुखत्यार सिंह ने हिस्सा लिया था। दोनों परीक्षार्थियों ने सफलता हासिल कर क्षेत्र स्कूल का नाम रोशन किया है। उनकी उपलब्धि के खुश होकर गांव के सरपंच राजाराम ने शुक्रवार को एक कार्यक्रम का आयोजन कर उन्हें सम्मानित किया। गांव के प्रबुद्धजन देशराज ने स्कूली बच्चों को हर संभव मदद करने का भरोसा दिला। मुख्य अध्यापक दयानंद, एसएमसी प्रधान रामअवतार, संतराम चेयरमैन, कृष्ण कुमार, राजेश कुमार, प्रवक्ता बाबूलाल, महेन्द्र सिंह, वीरेंद्र सिंह, सुमनलता पुष्पलता आदि उपस्थित थे।
hin_Deva hin_Deva hin_Deva